Rīgā Nr. 2019.gada \_\_.\_\_\_\_\_

## **.§**

**“Par informatīvo ziņojumu**

**“Par 2019.gada kopējo pašvaldību aizņēmumu limitu un pašvaldību aizņēmumu pieprasījumiem””**

1. Pieņemt zināšanai iesniegto informatīvo ziņojumu.
2. Atbalstīt informatīvajā ziņojumā piedāvāto risinājumu, ka, ievērojot normatīvajos aktos noteiktos pašvaldību aizņemšanās nosacījumus un kārtību, pašvaldībām 2019.gada kopējā aizņēmuma limita ietvaros (pašvaldību aizņēmuma limita atlikuma un aizņēmumu pirmstermiņa atmaksu ietvaros) un aizņēmuma limita pārdales iespējas ietvaros atbilstoši likuma “Par valsts budžetu 2019.gadam” 15.panta sestajā daļā noteiktajiem nosacījumiem, prioritāri tiek izsniegti aizņēmumi:
   1. Eiropas Savienības un citas ārvalstu finanšu palīdzības līdzfinansēto projektu īstenošanai ar aizņēmuma apmēru, kas nepārsniedz projekta  attiecināmo izmaksu kopsummu;
   2. 2018.gadā uzsākto projektu, kuros 2018.gadā ir uzsākti būvdarbi un kuri tiek īstenoti bez Eiropas Savienības un citas ārvalstu finanšu palīdzības līdzfinansējuma, bet ar 2018.gada valsts budžeta līdzfinansējumu vai 2018.gada valsts budžeta aizdevumu, pabeigšanai 2019.gadā atbilstoši informatīvā ziņojuma pielikumam;
   3. izglītības iestādes investīciju projekta “Alojas Ausekļa vidusskolas Lielās skolas ēkas pārbūve” ārkārtas situācijas sakārtošanai un skolas funkcionalitātes nodrošināšanai 2019.gadā atbilstoši informatīvā ziņojuma pielikumam, ja Alojas novada dome nodrošina skolas atbilstību normatīvajos aktos noteiktajiem kritērijiem par vidusskolu vai arī reorganizē to par pamatskolu.
3. Finanšu ministrijai sadarbībā ar Vides aizsardzības un reģionālas attīstības ministriju likumprojekta “Par valsts budžetu 2020.gadam” izstrādes procesā diskusijai ar Latvijas Pašvaldību savienību izstrādāt fiskāli atbildīgus priekšlikumus pašvaldību aizņemšanās nosacījumiem un kritērijiem 2020.gadā un vidēja termiņā, lai nodrošinātu ilgtspējīgu projektu īstenošanu ar pašvaldības budžeta līdzfinansējumu un fiskāli atbildīgu pašvaldību aizņēmumu saistību uzņemšanos un izpildi, par prioritāti saglabājot aizņēmumus Eiropas Savienības projektu attiecināmo izmaksu apjomā.
4. Ministrijām un Centrālai finanšu un līgumu aģentūrai, izvērtējot pašvaldību Eiropas Savienības un citas ārvalstu finanšu palīdzības līdzfinansēto projektu iesniegumus, ņemt vērā noteikto ierobežojumu uz projekta neattecināmajām izmaksām un iespēju pašvaldībām tās finansēt no sava budžeta līdzekļiem.

Ministru prezidents A. K. Kariņš

Valsts kancelejas direktors J. Citskovskis

Finanšu ministrs J. Reirs

## Tisenkopfa 67095467,

## baiba.tisenkopfa@fm.gov.lv